V Zoologickej záhrade Bratislava po 17 rokoch končí Dinopark, ktorý sa nachádzal v jej areáli a návštevníci tu mohli obdivovať desiatky statických a pohyblivých modelov dinosaurov v životných veľkostiach. Vedenie záhrady tvrdí, že muselo ukončiť spoluprácu s prevádzkovateľom parku - firmou West Media - pretože kontrakt vykazoval vážne právne nedostatky, bol dlhodobo nevýhodný pre zoo a spoločnosť porušila svoju povinnosť byť zapísaná v registri konečných užívateľov výhod. Zoo avizuje, že čoskoro vyhlási výber novej atrakcie.
Zoologická záhrada v Bratislave.
Nová atrakcia má mať ucelenú koncepciu s výchovno-vzdelávacím
charakterom, zameranú na historický vývoj organizmov, evolúciu ekosystémov,
biodiverzitu, a má zahŕňať...